CELEX: 32011D0095
Language: ro
Date: 2011-02-11 00:00:00
Title: 2011/95/UE: Decizia Comisiei din 11 februarie 2011 privind autorizarea unei metode de clasificare a carcaselor de porc în Marele Ducat al Luxemburgului [notificată cu numărul C(2011) 750]

12.2.2011   
            
            
               RO
            
            
               Jurnalul Oficial al Uniunii Europene
            
            
               L 38/40
            
         DECIZIA COMISIEI
   din 11 februarie 2011
   privind autorizarea unei metode de clasificare a carcaselor de porc în Marele Ducat al Luxemburgului
   [notificată cu numărul C(2011) 750]
   (Numai textul în limba franceză este autentic)
   (2011/95/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m), coroborat cu articolul 4,
   întrucât:
   
               (1)
            
            
               Punctul B.IV subpunctul 1 din anexa V la Regulamentul (CE) nr. 1234/2007 prevede că, pentru clasificarea carcaselor de porc, conținutul de carne macră trebuie să fie estimat cu ajutorul unor metode de clasificare autorizate de Comisie, care pot fi numai metode de estimare confirmate statistic bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare este condiționată de încadrarea într-o toleranță maximă pentru eroarea statistică de estimare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (2).
            
         
               (2)
            
            
               Marele Ducat al Luxemburgului consideră că actualizarea formulei naționale prezintă o necesitate absolută pentru a ține cont de progresele în materie de creștere a animalelor înregistrate în ultimii 20 de ani. Ultima actualizare a ecuației privind carnea macră din cadrul instrumentului de clasificare (HGP-2) datează din 1989 și a fost autorizată prin Decizia 89/51/CEE a Comisiei (3).
            
         
               (3)
            
            
               Prin urmare, Marele Ducat al Luxemburgului a solicitat Comisiei să autorizeze pe teritoriul său o metodă de clasificare a carcaselor de porc și a prezentat o descriere detaliată a testelor de disecție, cu indicarea principiilor pe care se bazează metoda respectivă, a rezultatelor testelor sale de disecție și a ecuației utilizate pentru estimarea procentului de carne macră din protocolul prevăzut la articolul 23 alineatul (4) din Regulamentul (CE) nr. 1249/2008.
            
         
               (4)
            
            
               Din examinarea acestei cereri a reieșit că sunt îndeplinite condițiile de autorizare a acestei metode de clasificare. Prin urmare, trebuie să se autorizeze în Marele Ducat al Luxemburgului respectiva metodă de clasificare.
            
         
               (5)
            
            
               Nicio modificare a aparatului sau a metodei de clasificare nu poate fi autorizată decât printr-o nouă decizie a Comisiei, adoptată pe baza experienței acumulate. Din acest motiv, prezenta autorizare poate fi retrasă.
            
         
               (6)
            
            
               În consecință, trebuie abrogată Decizia 89/51/CEE. Totuși, având în vedere circumstanțele tehnice referitoare la introducerea unor noi dispozitive și a unei noi ecuații, metoda de clasificare a carcaselor de porc autorizată în temeiul Deciziei 89/51/CEE va continua să se pună în aplicare până la 28 februarie 2011.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu punctul B.IV subpunctul 1 din anexa V la Regulamentul (CE) nr. 1234/2007, în Marele Ducat al Luxemburgului este autorizată utilizarea următoarei metode de clasificare a carcaselor de porc: aparatul numit „Hennessy Grading Probe (HGP 4)” și metoda de estimare aferentă, ale căror detalii sunt prezentate în anexă.
   Articolul 2
   Nu se autorizează nicio modificare adusă aparatului sau metodei de estimare.
   Articolul 3
   Decizia 89/51/CEE se abrogă.
   Totuși, Marele Ducat al Luxemburgului poate continua să pună în aplicare, până la 28 februarie 2011, metoda de clasificare a carcaselor de porc autorizată în temeiul Deciziei 89/51/CEE.
   Articolul 4
   Prezenta decizie se adresează Marelui Ducat al Luxemburgului.
   
      Adoptată la Bruxelles, 11 februarie 2011.
      
         
            Pentru Comisie
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 337, 16.12.2008, p. 3.
   
      (3)  JO L 20, 25.1.1989, p. 31.
   
      ANEXĂ
      
         Metodă de clasificare a carcaselor de porc în Marele Ducat al Luxemburgului
      
      
                  1.
               
               
                  Clasificarea carcaselor de porc se realizează cu ajutorul aparatului denumit „Hennessy Grading Probe (HGP 4)”.
               
            
                  2.
               
               
                  Aparatul este echipat cu o sondă cu diametrul de 5,95 mm (și 6,3 mm la nivelul lamei situate la vârf) care conține o fotodiodă (LED Siemens de tip LYU 260-EO) și un fotodetector de tip Silonex SLCD-61N1, având o distanță de operare cuprinsă între 0 și 120 mm. Rezultatele măsurătorilor sunt convertite în conținut estimat de carne macră cu ajutorul HGP 4 sau cu ajutorul unui computer conectat la acesta.
               
            
                  3.
               
               
                  Conținutul de carne macră al carcasei se calculează după următoarea formulă:
                  PCM = 62,49268 - 0,94725·G + 0,16604·M
               
            
                  4.
               
               
                  unde:
                  
                              PCM
                           
                           
                              =
                           
                           
                              procentajul estimat de carne macră în carcasă,
                           
                        
                              G
                           
                           
                              =
                           
                           
                              grosimea slăninii dorsale (inclusiv șoriciul) în milimetri, măsurată la distanță de 7 cm de linia mediană a carcasei despicate, între a doua și a treia ultime coaste,
                           
                        
                              M
                           
                           
                              =
                           
                           
                              grosimea mușchiului dorsal în milimetri, măsurată în același timp și în același loc ca G.
                           
                        Această formulă este valabilă pentru carcasele cu o greutate cuprinsă între 50 și 120 de kilograme.